Francusko-nizozemski rat
<s>Francusko-holandski rat (1672–1678) bio je rat Francuske, biskupije Minster, nadbiskupije od Kelna i Engleske protiv Holandije.</s><s>Holanđanima su se kasnije pridružili Sveto rimsko carstvo, Brandenburg i Španija.</s><s>Rat je završio Najmegenskim mirom 1678–1679, po kome je Francuska dobila Franš-Konte od Španije.</s>

<s>Francuska je predvodila koaliciju u kojoj su bili biskupija Minster i Engleska.</s><s>Luj XIV je bio uznemiren jer su Holanđani odbili da učestvuju u razbijanju i deobi Španske Nizozemske.</s><s>Holandska vojska je od 1648. bila u dosta lošem stanju.</s><s>Francuzi su veoma lako ušetali svojom vojskom u srce Holandije i zauzeli Utreht.</s><s>Pre toga su neočekivano zaobišli tvrđavu Mastriht.</s><s>Pristalice Vilijama III Oranskog su izvršile državni udar i svrgle Johana de Vita.</s><s>Francuzi su u tome ratu obećali Englezima velike holandske gradove.</s><s>Englezi se nisu žurili, nego su pokušali da ucenom iznude 16 miliona gildera za separatni mir.</s><s>Takav preteran zahtev je ojačao holandski otpor, a pregovori su dali Holandiji dovoljno vremena.</s><s>Izvršili su velike namerne poplave i tako zaustavili prodor francuske vojske.</s><s>Biskup od Minstera je opsedao Groningen, ali nije uspeo da ga zauzme.</s><s>Pokušaj da se Holandija zauzme invazijom sa mora propao je nakon četiri strateške pobede holandske flote protiv kombinovane anglo-francuske flote.</s>

<s>Engleska je 1674. izašla iz rata, a u rat su ušli holandski saveznici: Brandenburg, austrijski car i Karlos II od Španije.</s><s>Francuska vojska je bila uspešna na početku, jer je zauzela Utreht.</s><s>Kasnije je 1673. uspešno nakon opsade zauzela Mastriht.</s><s>Ipak bila je prisiljena da napusti planove o osvajanju Holandije i taj rat se sveo na spor rat iscrpljivanja.</s>

<s>Do 1678.</s><s>Luj XIV je uspeo da razbije protivničke koalicije.</s><s>Rat je završio Najmegenskim mirom 1678–1679. po kome je Francuska dobila Franš-Konte i nešto teritorija u Španskoj Nizozemskoj.</s><s>Holanđani su uspeli da spreče ambicije dve velike evropske dinastije, Stjuarta i Burbona.</s>

<s>1670-e
Nizozemski
Nizozemski ratovi
Novovjekovni ratovi
Ratovi u Evropi</s>

